**Қазақ тілі пәнін креативті оқытудың әдістемесі**

Курманаева Алтыншаш Жанарбековна, қазақ тілі мен әдебиеті мұғалімі;

№ 2 мектеп-лицейі КММ (Қазақстан, Көкшетау қаласы)

Мақалада қазақ тілі пәнін креативті оқытудың маңызы катарсистік идеялар негізінде жан-жақты қарастырылды. Білім алушылардың жеке психологиялық ерекшеліктері ескеріле отырып, мемлекеттік тілді оқытудың озық инновациялық жолдары көрсетілді. Әлемдік тәжірибеден үздік әдіснемелік ұсынымдар жасалынды. Дәлел ретінде аксиомалық мысалдар келтірілді.

**Кілт сөздер:** креатив, индивид, инновация, креативті технология, жасанды интеллект.

Тілді оқыту – қашанда өзегін жоғалтпаған сүбелі мәселе. Әсіресе, мемлекеттік тілде оқытылмайтын сыныптар үшін қазақ тілі мен әдебиеті пәнін оқудың маңыздылығы анағұрлым жоғары. Өйткені өзгетілді білім алушылар қазақ тілі пәнін оқу арқылы бойларына ұлттық аксиологияларымызды (құндылықтарымызды) сіңіреді. Осы орайда, мемлекеттік тілді оқыту аса жауапкершілік пен сақтықты қажет ететінін ескерген жөн. «Бір құмалақ бір қарын майды шірітеді» деп халқымыз бекер айтпағандай, байқаусызда тіл оқытуда мүлт кеткен қателік – ертең үлкен келеңсіздіктерге әкелуі мүмкін. Сол себепті, тілді оқытуға либеральді (салғырт) қарауға мүлде болмайды. Оның үстіне қазіргі прагмматикалы қоғамдағы адамдардың бір-бірімен ақпарат алмасу һәм байланысу құралы тіл болғандықтан, біз бұл пәнді оқытуға аса мұқияттылықпен қарауымыз қажет. Бірақ цифрлық технологияның дерті өршіп тұрған уақытында пәнді оқыту оңайға соқпас. Олай болса, бүгінгі қиын-қыстау кезеңде қазақ тілі мен әдебиетін пәнін оқытудың қандай шебер жолдары, яки, әдіс-тәсілдері бар?

Ендеше, осыдан біздің зерттеу жұмысымыздың мынандай мақсаты туындайды: Мемлекеттік тілде оқытылмайтын бастауыш сыныптарда қазақ тілі пәнін оқытудың креативті әдіс-тәсілдерін табу және методологиялық негізін құрастыру.

Ал оны шешудің міндеттері келесідей болмақ:

1. Дәстүрлі креативті технологияларды қарастыру;

2. Функциональды немесе инновациялық технологияларды зерттеу;

3. Жасанды инттеллект арқылы тілді оқытудың орайлы жолдарын қарастыру;

4. Кері байланыс негізінде тіл грамматикасын меңгерудің анализін құрастыру;

Бәрінен бұрын бірінші міндемізге тоқталайық. Дәстүрлі креативті технологияларды саралау үшін оның тарихына қысқаша шолу жасау арттық болмас.

Баланы тұлға ретінде қалыптастырудың бірнеше факторы бар сияқты, тілді де оқытудың өзіндік ықпалы болады. Тілдік факторлардың алдыңғы қатары – креавтивті қабілет десек, еш қателеспеспіз. Дәстүрлі ғылыми әдебиеттерде креативтілікті мұғалімнің «конструктивті қабілеті» деп түсіндіреді. Бірақ екі ұғымның семантикасы бір қазанға сыяды. Десе де, креативтілік дегеніміз, индивидтің өмірдің әртүрлі жағдайларында тапқырлық таныта білу қабілеті. Бұндай қабілет тілді оқытатын мұғалімдер үшін таптырмас азық болары анық. Өйткені бастауыш және орта буында тілдің грамматикасын меңгерту – творчестволық жолдарды талап етеді. Творчестволық әдіс-тәсілдерсіз, құр грамматиканың өзің кестемен оқыту – бос әурешілік. Көзі қарақты оқушы ондай реңсіз кестелерге пысқырып та қарамайды. Түрлі-түсті суреттердің қадір-қасиеті жайында кезінде қазақ қайраткерлері тайға таңба басқандай айтып кеткен-ді. Ұлы педагог Ахмет Байтұрсынов өзінің «Сауат ашқыш» еңбегінде:

*«Тіл арқылы сауат ашуда көрнекіліктерге көп мән берілуі керек* [1, 11]», деп тұшымды пікір білдірген. Ал көрнекті ақын Мағжан Жұмабаев:

*«Көрнекі материалдармен жұмыс жасай білу»* деп алтын әріптермен қашап, ой айтқан.

Байқағандарыңыздай, қай ағартушы болмасын, көрнекіліктің – тіл оқытудағы маңызын баса атап өткен.

Сондықтан, біз грамматиканы оқытуда барынша креативлік танытуымыз керек. Ал кревтитілікті сабақта қалай қолдануға болады? Ең алдымен біз қай креавтиті технологияны қолданатымызды айқындап алғанымыз дұрыс. Креативті технология өз ішінен дәстүрлі және инновациялық болып бөлінеді. Дәстүрлі креативті технология – мұғалімнің өзі жасаған көрнекіліктері. Бұған түрлі креавтиті семантикалық карталар жатады. Мәселен:

1. Топтық оқытудағы пицца, картофель фри, мозайка, Гарри Поттер факультет эмблемалары;

2. Мессенджерлер эмблемалары:

3. «Жұмыртқа жарыс», «Мен кім?» инттеллектуалдық ойындары;

Ескеретін бір мәселе: дәстүрлі креативті технология өз ішінен ауызша және жазбаша болып бөлінеді. Ауызша креавтиті технологияларға «Бұзық телефон», «Бұл қай аспап?», «Мен кім?» ойындары жатады.

Ал енді жасанды интеллектке тоқталайық. Әл-Фараби атындағы университетінің оқытушысы Б.М.Айтбаеваның сөзіне сүйенсек, жасанды интеллект ұғымы алғаш рет 1956 жылы АҚШ-тың Дармут колледжінде өткен академиялық конференцияда енгізілді. Ойлап қараңызшы, жиырмасыншы ғасырдың өзінде «жасанды инттеллект» ұғымы жан-жақты зерттеле бастаған. Қазір ше? Бүгінде «жасанды интеллект» семантикасы кең көлемде қолданады. Тіпті, оқыту саласында «жасанды интеллект» ұғымын кезіктіруге әбден болады.

Жасанды инттелект арқылы оқушылар өздері оқыған әңгімелер бойынша кейіпкерлердің бейнелерін құрастыра алады. Осыдан «оқыту орыс тілінде жүретін сыныптардағы қазақ тілі пәні негізінде қазақ әдебиеті пәнін қалай креативті оқытуға болады?» деген заңды сұрақ туындайды. Мемлекеттік тілде оқытылмайтын сыныптардағы қазақ әдебиетін креативті оқытудың құпиясы неде?

Біріншіден, оқыған шығарма бойынша комикс салу;

Екіншіден, буктрейлер жасау;

Үшіншіден, оқыған шығармадағы кейіпкерлер мен мультфильм, фильмдердегі зұлымдарды өзара салыстыру. Мәселен, мемлекеттік тілде оқытылмайтын үшінші сыныптардың оқулығында Ыбырай Алтынсарин әңгімесі бар. «Әке мен бала»(Ы.Алтынсарин) әңгімесіндегі бас кейіпкер бала мен «Шрек» мультфильміндегі Шрекпен; «Өрмекші адамммен», «Марвелдегі Танспен», «Гарри Поттердегі» Драко Малфоймен немесе қандай да ертегі зұлымымен өзара салыстырса қандай қызық!

Жоғарыда атап өткен ауызша және жазбаша технологияларды біз мемлекеттік тілде оқытылмайтын бастауыш сыныптарда қалай қолданамыз деген сұраққа тоқталып өтерлік:

Оған еш қам жемесек болады. Қазіргі таңда небір айти-шеберлері ойлап тапқан көздің жауын аларлық түрлі қосымшалар, әлеуметтік желілер баршылық. Мәселен:

1. <https://www.d-id.com/>
2. <https://www.canva.com/>
3. <https://www.airpano.com/>
4. <https://city3d.kz/>
5. <https://www.emaze.com/>
6. <https://padlet.com>
7. <https://getkahoot.com>

«D-ID: Al video» қосымшасы. Аталған қосымшаның басты функциясы – жансыз суреттерге тіл бітіргізу.

Canva.com – сайты мұғалімдерге топтық оқыту, әртүрлі додалар барысында жобалар, сертификаттар, интерактивті бейне-баяндар жасауға керемет мүмкіндіктер береді.

Ерекшеліктері:

Инфограмма жүйесі бар. Жүйе негізінде оқушыларға демалыс уақыты кезінде мультфильм қарауға тапсырма беруге болады.

Мүмкіндіктері:

Әртүрлі көзқызығарлық слайд, видео, интеактивті жоба жасауға толық мүмкіндік жасайды.

Air Pano – саяхат сабақ өткізгенде өте қолайлы платформа. Платформа арқылы әртүрлі жерлерге саяхат жасауға болады. Мәселен, бастауыш сыныпта қала, мемлекеттер тақырыбын өткен тұста ыңғайлы.

Тиімділігі:

Саяхат сабақ жасауға өте қолайлы.

Өзгешеліктері:

Дыбыс, панораммалық тур түгел қамтылған.

Панорамма – бұл Қазақстан жерлеріне онлайн тур ұйымдастыруға бағытталған сайт. Сайт – үйден шықпай-ақ, қашықтықтан Астана қаласының көрікті жерлеріне саяхат жасауға мүмкіндік береді. Оқушылардың таным қабілеттерін жетілдіреді әрі сабақты қызықты өткізуге қолайлы жағдай жасайды.

Сондай-ақ, әлеуметтік желілер (Инстаграмм, ютуб, тик-ток, телеграмм желісіне жариялауға әбден болады) өз мүмкіндіктерін айқара ашатынын ескергеніміз абзал.

Жоғарыда парақталып өткен әдіс-тәсілдер арқылы оқушылар бойларындағы танымдық, конструктивтік дағдыларды жетілдірді.

Қорытындылай келе, бар айтарымыз, креативті технология – тілді оқытудағы ең негізгі әрі шешуші факторы. Анығында, қазақ тілі мен әдебиеті пәнін креативті технология арқылы оқыту ешқашан маңызын жоғалтпайды.

**ӘДЕБИЕТ:**

1. Оразбаева Ф.Тілдік қатынас негіздері: Оқулық. – Алматы: Print-S, 2005.-147 бет.

2. Орыс тіліндегі айтылым дағдысын дамытудың креативті жолдары (бастапқы деңгей): Филология ғылымдарының кандидаты ғылыми дәрежесін алу үшін дайындалған дисс. авторефераты. 00.00.00. / Алешина Анна Борисовна, – Москва: [Б.ж.], 2023.

3. Алтыншаш Курманаева. «Қазақстандағы хогвартс мектебі», – Алматы: «Үшқоңыр» халықаралық газеті, 2024 жыл.

4. Алтыншаш Курманаева, Балкүміс Байжанқызы. «Жаңа форматтағы мұғалім қызметінің ерекшеліктері», – Алматы: «Ұлағат» республикалық ғылыми-психологиялық және педагогикалық журналы, 2020 жыл.

5. Алтыншаш Курманаева. «Ұстаздықтың биігіне бойлаған», Көкшетау: «Арқа ажары» газеті, 2020 жыл.

6. Алтыншаш Курманаева. «Қазақ фэнтезиінің поэтикасы мен кейіпкерлер типологиясы», – Алматы: «Дарын» баспасы, 2024 жыл.